U swika hayani Elekanyani a mbo ḓi ṱalutshedza mme awe na mufumakadzi." Ndi maṱudzi a mini enea ngoho ṅwananga Hezwi vha khou ni ṱulela, ndi u ṱula hezwi", ndi Vho Maṱamela mme awe zwi tshi tou vha khagala zwauri na vhone zwo vha dina vhukuma." Ndi vhona u nga ndi khwiṋe u ya kha muhasho wa zwa muno", uyu ndi Maureen mufumakadzi wawe o akhamala vhukuma. "Ndo fa nṋe!, Hai, ḽa ḓa hafha ḽi a kovhela. A thi nga tendi u tambiwa nga nṋe ngauralo. U fa ha muthu ndi tshithu tshihulwane, a zwi tambiwi ngazwo, Muhasho wa zwa Muno u ḓo mbadela tshelede. Zwauri nṋe ndo fa a thi nga ḓo vhuya nda bva ndo zwi ṅwela maḓi na ḽiṅwe ḓuvha." A no ralo ndi Elekanyani a tshi fhindula mme awe na mufumakadzi. A tshi ralo ndi musi o no ḓi ima nga milenzhe a tshi livha ḓoroboni ya tsini ya Makhado kha ofisi dza Muhasho wa zwa Muno uri a ite hone tsedzuluso?